hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en en en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. április 13. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2017. április 13.
Kollektív szerződés az egészségügyben. Mentődolgozóink. Cser Ágnes. Nemzeti konzultáció. Változhat a munka törvénykönyve.
Április 12-én ünnepélyes keretek között aláírták a Kollektív Szerződés azon fejezeteit, amelyekben eddig megállapodás jött létre a sztrájktárgyalás során.
Másfél éve tartó tárgyalások után 2017. ápr. 12-én, szerdán írták alá az egészségügyi ágazat kollektív szerződését
Kollektív szerződés az Országos Mentőszolgálatnál
(„Körbetekintő” sorozatunk.)A KSZ hatálya a munkáltatónál foglalkoztatott valamennyi közalkalmazottra kiterjed. A szakszervezet honlapján a like-mutató (elfogadottsági jelzőszám) 68%.
Pont kerül az egészségügyi kollektív szerződésre
Másfél éve tartó tárgyalások után szerdán írják alá az egészségügyi ágazat kollektív szerződését – közölte Cser Ágnes, a Magyarországi Munkavállalók Szociális és Egészségügyi Ágazatban Dolgozók Demokratikus Szakszervezetének (MSZ-EDDSZ) elnöke az M1 aktuális csatorna szerda reggeli műsorában.
A szakma képviseletében az MSZ-EDDSZ mellett a Mentődolgozók Önálló Szakszervezete (MÖSZ), valamint a három kamara: a Magyar Orvosi Kamara (MOK), a Magyar Egészségügyi Szakdolgozói Kamara (MESZK) és a Magyar Gyógyszerészi Kamara (MGYK) képviselői is részt vettek.
Cser Ágnes élő adásban köszönte meg a CEU kinyírását Ádernek (+videó)
(Bő összeállítás Cserről.- Szerk.) A “köztévé” ma reggel azt szerette volna megtudni a szakszervezeti vezetőtől, hogyan haladnak az egészségügyi dolgozók munkakörülményeinek javításával.Ez a téma azonban nem nagyon izgatta fel a Fidesz farpofái közül kikandikáló “érdekképviselőt”. Helyette kihasználta a szereplési lehetőséget, hogyköszönetet mondjon Áder Jánosnak, amiért hétfőn aláírta a CEU-t kinyíró törvényt a „társadalmi igazságosság jegyében”.
Kiterjesztenék az alapellátás svájci modellprogramját
Az egészségügyi államtitkár bízik abban, hogy elterjed az alapellátás praxisközösségeken alapuló svájci modellje.Ónodi-Szűcs Zoltán az alapellátási modellprogram szerdai budapesti zárórendezvényén azt mondta, szükség van az alapellátás átrendezésére, hogy a körülbelül kétmillió nem fertőző, de krónikus betegségben szenvedő embert el tudják látni, és a svájci modellprogram ebben segíthet. Hozzátette: az Emberi Erőforrás Fejlesztési Operatív Program (EFOP) két projektje keretében összesen 9,2 milliárd forintot fordítanak a praxisközösségek működtetésére és fejlesztésére. A jövő évi költségvetés tervezése során további két és fél milliárd forintot terveznek a modellkísérlet kiterjesztésére, amivel száz fölé emelnék a kísérletben részt vevő praxisok számát.
Svájc kiszállt, ránk maradt az alapellátás
Hiába volt eredményes, egyelőre úgy tűnik egy évtizedbe is beletelhet mire az ország valamennyi polgáráig eljut az úgynevezett svájci alapellátási modell – derült ki a 3,5 éves, 24 háziorvosi körzetet érintő kísérleti program zárórendezvényén. A kormányzat jövőre ugyanis csak 100 új praxissal bővítené az ellátási formát.
Nemzeti konzultáció – Brüsszel is elküldi válaszait
Magyarországgal foglalkozott az Európai Bizottság biztosi testülete és a következő lépésekről döntött. Összességében  úgy értékelte, hogy a  magyarországi helyzet aggodalomra ad okot, ezért párbeszédet indít a hatóságokkal. Az EB Magyarországi Képviseletének közleménye:
A munkahelyteremtő támogatások védelmét is segíti a nemzeti konzultáció
(2017. április 12. 10:56)A munkahelyteremtő támogatások védelmét is segíti a nemzeti konzultáció, mivel Brüsszel a versenysemlegességre hivatkozva többek között a vállalati beruházási programot is támadhatja – mondta Cseresnyés Péter, a Nemzetgazdasági Minisztérium (NGM) munkaerőpiacért és képzésért felelős államtitkára szerdán sajtótájékoztatón.
Mit tehet a rendőr a tüntetésen?
Az utóbbi napok tüntetései és rendőri intézkedései ismételten felszínre hozták a kérdést: mit tehet a rendőr, és mit az állampolgár igazoltatáskor? Sok a félreértés, nagy az ismerethiány – írja a Magyar Helsinki Bizottság közleményében, akik már húsz éve foglalkoznak a magyar igazoltatási gyakorlattal. A lex CEU és a civileket vegzáló törvényjavaslat elleni tiltakozáshullám apropójából készítettek egy diasorozatot és egy filmet, amely röviden összefoglalja a legfontosabb tudnivalókat. Nem csak tüntető állampolgároknak lehet hasznos!
Tüntetés a CEU és a civilek mellett – Blokkolják Budapest forgalmát
A ma délután fél 6-ra a Hősök terére szervezett, a Közép-európai Egyetem (CEU) és a civil szervezetek melletti kiálló, Orbán-kormány elleni tüntetés után a várhatóan ismét több ezres tömeg átvonul az Oktogonra, ahol fél 8-tól másnap reggel 8-ig blokkolják majd Budapest közlekedését. A szervezők felhívásukban azt írják, mindezt azért teszik, hogy az április 9. és 10.-i tüntetés hevületét magasabb hőfokra állítsák, de békés és erőszakmentes kereteken belül. A demonstrálók célja az is, hogy a vidéket is elérje a tiltakozás, ami lassan valóban országossá dagad: ma Szeged és Békéscsaba, holnap Debrecen is tüntet a civileket és a CEU-t vegzáló törvény ellen.
Megszólalt Sólyom László: Egyértelműen alkotmányellenes a lex CEU
“A felsőoktatási törvény módosítása a CEU létét teljesíthetetlen feltételekhez köti” – mondta Sólyom László egy mai fórumon. A volt elnök szerint első látásra is alkotmányellenes a lex CEU.
Palkovics: van mód a CEU szabályos működésére
Több módja lehet annak, hogy a CEU (Central European University) a jelenlegihez képest más formában, a szabályok betartása mellett működjön Magyarországon – mondta az Emberi Erőforrások Minisztériumának oktatásért felelős államtitkára a Kossuth Rádió 180 perc című műsorában csütörtökön.
Durva adó a boltoknak
Még áprilisban a parlament elé terjesztik a kereskedelmi láncok és vállalkozások működését módosító javaslatcsomagot – mondta a napokban Kósa Lajos, a Fidesz frakcióvezetője. A kabinet érdemi változásokat vezetne be az ágazatban, amelyek alapvető célja a kisebb vállalkozások helyzetének javítása – hangoztatta a kormánypárt korábban. Ehhez képest a gúzsba kötött reklámköltést, az elvárt eladói létszámot, a vasárnapi szabadnapok kiadásának rendjét és ehhez kapcsolódóan a bérpótlék megemelését előíró terv nagyon könnyen éppen a legkisebb üzletek működtetőin csattanhat.
Majdnem hétszer akkora a munkanélküliség Szabolcsban, mint Győr környékén, a keleti végeken dolgozók munkája pedig fele annyit ér, mint a fővárosiaké. A Központi Statisztikai Hivatal (KSH) tavalyi megyei összesítései egy véglegesen kettészakadt ország képét rajzolják meg, a legrosszabb helyzetűek között már ott van Békés megye is.
Hogyan védekeznek a vállalatok a kötelező béremelés okozta költségnövekedés ellen?
Azt mondják, hogy „egy bűvész sosem árulja el a titkát”. A GKI Gazdaságkutató Zrt. februári vállalati felmérése során azonban ez másképp alakult. A cégek arról is nyilatkoztak, hogyan kerülik el a minimálbér-emelés okozta költségnövekedést. Fontos kiemelni, hogy a felmérésben (5 fő feletti vállalkozások, 931 válasz) felülreprezentáltak a magyar tulajdonú kis- és középvállalkozások, illetve nagyvállalatok, s alulreprezentáltak a külföldi tulajdonú nagyvállalatok.
Nyomorba adóztatják a kiskeresetűeket
Az OECD legmagasabb adóterhét kell elviselniük a rosszabbul kereső magyaroknak. A szervezet összegzéséből kiderül: azoknak, akik az átlagbér kétharmadát keresik, összesen 48,2 százalékos az adóterhük, ami a munkabérük adójának, valamint a társadalombiztosítási hozzájárulásuknak az együttes aránya.
Nem csak a harmadik világ munkásainak helyzete kétségbeejtő
Szörnyülködve olvassuk, milyen körülmények között dolgoznak a nemzetközi divatipar munkaerő piramisának alján dolgozó, fejlődő országbeli munkavállalók. Nos, nem kell messzire menni, Magyarországon sem sokkal jobb a helyzet, nekünk is megvannak a “sweatshopjaink”.A Tudatos Vásárlók Egyesülete 2016-ban kutatást végzett a magyarországi felsőruházati szektorban dolgozók munkakörülményeiről és a bérviszonyokról. Három nagy gyár összesen 30 dolgozójával készítettek interjút, akik prémium- és luxusmárkákat gyártanak.
Ismét változhat a munka törvénykönyve
A módosító javaslatot Bánki Erik, az Országgyűlés gazdasági bizottságának elnöke nyújtotta be.
A parlament honlapján olvasható javaslat célja a munkaidő és az üzemidő jobb összehangolása. Az indoklás szerint a munkaidő-szervezésre vonatkozó szabályozás módosításának célja, hogy az rugalmasabb megoldásokat alkalmazhassanak a munkáltatók az akár 6-7 éves termékciklusokkal működő ágazatokban (például az autóiparban), ahol a törvényben rögzített, legfeljebb 12 hónapos munkaidőkeret korlátai szűknek bizonyultak.
A módosítási javaslat szerint három év alatt lehetne elosztani a felhasználható és fel nem használt munkaórákat, így hosszabb lenne ez az időkeret. Ugyanakkor 12 hónap átlagában a heti munkaidő a rendkívüli munkavégzést is beleszámítva ne haladja meg a 48 órát.
Egy új munkahely 6,8 millióba került Orbánéknak
2011 óta átlagosan 6,8 millió forintnyi állami támogatásba került egyetlen munkahely létrehozása. 2010 előtt még ez is “olcsóbb” volt.
Fizették a tb-t, de nem látszott a rendszerben
Megerősítette a januárban alakult Nemzeti Szakértői és Kutató Központ (NSZKK), hogy egy adminisztrációs hiba miatt dolgozóik egy részének hosszabb-rövidebb ideig nem volt érvényes társadalombiztosítása. Pontosabban volt, csak ezt az orvosaik számítógépe nem látta, ezért hibát jelzett. Cáfolták ugyanakkor, hogy akár csak egyetlen hónapig is ne fizettek volna járulékot a dolgozóik után és hogy azok biztosítási jogviszonya megszakadt volna.
Pedagógusok Szakszervezete: A civil szervezetek nélkülözhetetlenek
Jól működő polgári demokratikus jogállam nem létezhet a kormánytól független, az érdekeltek szabad akaratából létrehozott, fenntartott és működtetett civil szervezetek nélkül! A civil szervezetek nélkülözhetetlenek egy olyan országban, amelyben a hatalomgyakorlás a fékek és ellensúlyok rendszerére épül – teszi ismét egyértelművé a Pedagógusok Szakszervezete, miként erre már a 2017. január 31-én kiadott közleményében is felhívta a figyelmet.
Nem kér bocsánatot Schmidt Mária
Nagy kérdés, milyen bizonyítékokra vár még Schmidt Mária. A kormánybiztos továbbra sem ismeri el, hogy az egyik ’56-os plakáton szerepeltetett fiút – Pruck Pál helyett – tévesen Dózsa Lászlóként azonosították.
Egyelőre nem lesz nagypéntek szabadnap Ausztriában, az osztrák legfelső bíróság ugyanis – hétfői határozatában – a döntést átengedte az Európai Bíróságnak. Az ötvenes évek elejétől kezdve csak az evangélikusoknak jár a nagypénteki szabadnap, abban az időben Ausztria még mélyen vallásos ország volt. Az evangélikusok azon az alapon választhatták a fizetett szünnapot vagy a külön megfizetett munkát, hogy a nagykoalíciós kormány elismerte a protestánsok történelmi üldözöttségét. Ezen a címen jár mindmáig szabadnap a legnagyobb zsidó vallási ünnepen, Jom Kippurkor is.
Ha az evangélikus ünnepet mindenkire kiterjesztik, akkor ez lesz a helyzet a Jom Kipurra járó szabadnappal is. Amitől az osztrák gazdasági kamara retteg, egyetlen extra szabadnap ugyanis 600 millió eurójába kerül a gazdaságnak. Ráadásul a második legnagyobb vallási közösséget Ausztriában ma már a muzulmánok jelentik, akik jóval vallásosabbak a többieknél, de extra szabadnapot eddig nem kaptak. Ausztria amúgy tele van fizetett szabadnapokkal, évente 13 ünnepnappal, aminél többet, 14 napot csak Málta jegyez.
“Érdemes elgondolkodni nagypéntek jelentőségén”
Balog Zoltán rámutatott: a szenvedésnek lehet mélyebb értelme, még ha a fogyasztói társadalom üzenete az is, hogy a szenvedés kiküszöbölhető megfelelő gyógyszerekkel, kiegyensúlyozott táplálkozással és sok pihenéssel, ügyes életstratégiával. A keresztyén üzenet azonban az, hogy a szenvedés az élet része, a győzelem előszobája, amelyben lehet értelmet is találni. Ez nem minden szenvedés igazolása, szolgai beletörődés, hanem bátor szembesülés. Ha ez a munkaszüneti nap csak néhány embert gondolkoztat el erről, akkor már volt értelme – mondta.
Népszava: csak a választás után nyílnak az ügynökakták
A jövő évi választásokig nem fognak hozzá a történészek a mágnesszalagokon tárolt kommunista titkosszolgálati múlt feltárásához – értesült a Népszava. A kormány ugyanis 2018. júniusig adott határidőt a Nemzeti Emlékezés Bizottságának kordinálni a katonai és polgári titkosszolgálatokat abban, hogy felülvizsgálják: pontosan mely adatállományok titkosítását lehet feloldani és átadni.
A hazai korrupciót bírálják a németek
Több szempontból egyre kedvezőbben ítélik meg a hazai gazdasági viszonyokat az itteni német cégvezetők. De az a fránya korrupció, a közbeszerzések átláthatatlansága és újabban a munkaerőhiány nagyon zavaró.
Mészáros Lőrinc megvette a Balatontouristot
Mészáros Lőrinc Konzum Zrt.-je és magánszemélyként állandó jellegű üzlettársa és barátja, Jászai Gellért megvette az egyik legnagyobb balatoni turisztikai céget, a Balatontouristot – tudta meg az Index a tőzsdei cég közleményéből.
Ásotthalom – Megsemmisítette a botrányos rendeletet az Ab
Az Alkotmánybíróság (Ab) alaptörvény-ellenesnek találta és megsemmisítette a közösségi együttélés alapvető szabályairól szóló ásotthalmi önkormányzati rendeletnek azt a paragrafusát, amely szerint tilos közterületen a müezzin tevékenysége, a burka és a csador viselése, valamint az olyan propagandatevékenység, amely a házasságot nem egy férfi és egy nő életközösségeként mutatja be.
Brexit – Hosszú távon veszítenek a britek
Nem jók a “szoftBrexit” esélyei, a britek makacsnak tűnnek, az EU pedig példát akar statuálni arra, hogy a kilépésből nem lehet jól kijönni. Javítaná a józan megállapodás esélyeit, ha Franciaországban és Németországban nem törnének előre a populista pártok, de a britek hosszú távon mindenképpen veszítenek jólétükből – vélik a PioneerInvestments elemzői.
AnonymusHUN néven meghekkelték szerda éjjel a kormányközeli Origót. A hekkerek azt kifogásolják, hogy a portál érdemben nem számolt be a szerdai esti, a civiltörvény módosítása és a CEU-törvény miatt rendezett fővárosi demonstrációról.
Lehet a szakszervezet újra társadalmi mozgalom?
A SZEF-ÉSZT AKADÉMIA Magyarország legnagyobb civil szervezeteinek, a szakszervezeteknek nyújt önkéntes és önképző szolgáltatásokat. Kérdéseink és válaszaink vannak, magyarázattal szolgálunk, talán programot adunk. Témáinkat az elméleti előzmények és a köztörténeti tények tanulságai mentén, de mindig a jelen problémáira figyelemmel dolgozzuk fel. Aki nem tudott személyesen részt venni a március 11-ei eseményen, ezúttal követheti.
Új sorozat! Alkotóink: Duló Károly
Honlapunkon (SZEF) új rovatunkban olyan tagjainkat mutatjuk be, akik az érdekvédelmi munkájukon túl művészeti tevékenységükkel is figyelemre méltót alkottak. Szeretnénk, ha közelebb kerülne ember az emberhez.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.